paragraph_text: Nosila je žutu vrpcu (eng. She Wore a Yellow Ribbon) je vestern Johna Forda iz 1949. s Johnom Wayneom u glavnoj ulozi. Film je drugi dio trilogije fokusirane na američku konjicu, a druga dva filma su Fort Apache (1948.) i Rio Grande (1950.). S budžetom od 1,6 milijuna dolara, film je bio jedan od najskupljih vesterna tog vremena, ali je postao veliki hit za studio RKO i ostao klasik do danas.